Idar Lind

Idar Lind () er ein norsk forfattar. Han har skrive romanar, skodespel, filmmanus, songtekstar og sakprosa.

Biografi 
Lind voks opp på Otterøya ved Namsos. Han er utdanna cand. mag. med faga kjemi, biologi og drama/film/teater. Lind var medlem av visegruppa JeremiA/S Bakfot frå 1976 til 1980. Han var tilsett som organisasjonssekretær i Norsk Vise- og Lyrikkforum i tida 1980-1981 og redaktør for medlemsbladet til Den norske Forfatterforening 1988-1991. Han var medlem av styret for Den norske Forfatterforening 1994-2000, Tekstforfattarfondet 2002-2004, Norsk forening for komponister og tekstforfattere (NOPA) 2007-2009 og varamedlem i styret for KOPINOR 2008-2011. Frå 1995 til 2007 dreiv han nettstaden Litteraturnettet.

Lind debuterte som romanforfattar i 1983, som dramatikar i 1990. Lind sine skodespel er oppført mellom anna på Trøndelag Teater og Det norske teateret. Eitt av skodespela er filmatisert for fjernsyn av NRK. Han har skrive visetekstar og songtekstar for mellom anna D.D.E. og teater.

Som krimforfattar har Lind skrive under eige namn og under pseudonyma António Steen og Telma B.S. Hansen. Overkonstabel Telma B.S. Hansen og nattportier Steen opptrer både som hovudpersonar i bøkene og forteljarar av eigne og kvarandre sine historier. Bøkene refererer ofte til eit felles miljø kring Trondheim politikammer. Det same miljøet vert skildra av forfattarane Fredrik Skagen, Kim Småge og Anne Birkefeldt Ragde. Lind sine romanar inneheld mykje kulturhistorie knytt til Trondheim i tida frå 1980 til 2000.

Skodespel 
 En mann må gjørra de'n må – (1990) (Saman med Lasse Kolsrud og Petter Wiik)
 Gjengen eller ingen (1991)
 Fars lille pike – (1993) (Saman med Hege Eugenie Tokle og Elin Hassel Iversen)
 Ska du bygg en by (1995)
 Håkon og Kark (Korsvikaspillet) (1995, 1997, annakvart år frå 1998, kvart år frå 2010)
 Sangen fra Utvær (1995)
 Skottet i Buvika (2008)

Fjernsynsfilm 
 En mann må gjørra de'n må – (1996) (Saman med Lasse Kolsrud og Petter Wiik)

Bibliografi 
 Bakfot bok – Visehefte (1980)
 Stengte dører – Roman (1983)
 Hotell Tordenskjold – Kriminalroman (1985) (1. pris i Aschehoug sin konkurranse om beste spenningsbok)
 Vår egen lille verden - Studentersamfundet i Trondhjem 1910-85 – Sakprosa (1986) (Saman med Gunnar Strøm)
 Ormens gift – Kriminalroman (1986)
 Drakeblod - Det kvite spydet – Ungdomsroman/Fantasy (1988)
 13 takters blues – Kriminalroman (1989)
 Drakeblod - Vegen til Åsgard – Ungdomsroman/Fantasy (1989)
 Drakeblod - Den siste dronninga – Ungdomsroman/Fantasy (1991)
 En mann må gjørra de'n må – Drama (1992)
 De beste blandt dere – Roman (1992)
 Som to dråper blod – Kriminalroman (1993)
 Usynlige spor – Kriminalroman (1994)
 Hysj – Kriminalroman (1996)
 Kark – Roman (2000)
 Norrøn mytologi frå A til Å – Sakprosa (2005)
 Kvinnene i Rinnanbanden – Sakprosa (2011)

Prisar 
 Naumdøla Mållag sin målpris for 1986
 Rivertonprisen (1989) for 13 takters blues

Bakgrunnsstoff 
 Idar Lind sine heimesider
 Spelhandboka.no – Interaktivt hjelpemiddel for den som planlegg ei oppsetting av eit historisk spel eller andre teaterproduksjonar. Ved Idar Lind, Berit Vordal og Egil Johansen
 Rinnanbanden

Norske forfattarar
Norske dramatikarar
Norske kriminalforfattarar
Folk frå Namsos
Vinnarar av Rivertonprisen